Clay Allison (revolvermann)

For andre med samme navn, se Clay Allison.

Clay Allison (1840–1887) var en sørstatssoldat og revolvermann fra Tennessee, USA.

 Liv og virke 
Robert Clay Allison, kjent som «Clay», var fjerdemann av ni barn. Hans foreldre var John og Nancy (Lemmond) Allison. Faren hans var en presbyteriansk prest, som også holdt husdyr. Han døde da Clay var fem år.  

Allison arbeidet på familiens gård nær Waynesboro i Tennessee til han var 21 år. Da den amerikanske borgerkrigen brøt ut, gikk han med på sørstatenes side 15. oktober 1861 som soldat i Tennessee Light Artillery Division. Den 15. januar 1862 fikk han avskjed fra hæren på medisinsk grunnlag. Samme år ble hans bror Monroe ettersøkt som desertør.

Den 22. september 1862 ble han allikevel medlem av 9. Tennessee Cavalry, der han forble resten av krigen, under kommando av General Nathan Bedford Forrest. 4. mai 1865 overgav kompaniet hans seg ved Gainesville i Alabama. 

Han var krigsfange noen dager inntil krigen sluttet 10. mai 1865.

 Romanfigur 
Kjell Hallbing og andre norske forfattere har skrevet en serie romaner om en fiktiv versjon av Clay Allison, i en genre kalt «sexy western». Romanfiguren er løselig basert på den ekte personens liv.Willy b.: Vakre damer og hett blod : Den norske pocketbokas historie 1949-1994, Bladkompaniet (1994), s. 105-106

 Referanser 

 Litteratur 
Bill O’Neal: Billy the Kid und seine Brüder. Oesch Verlag AG. Zürich, 1997. ISBN 3-596-14366-7

Kategori:Personer fra Wayne County i Tennessee
Kategori:Fødsler i 1840
Kategori:Dødsfall i 1887
Kategori:Personer fra den amerikanske borgerkrigen
Kategori:USAs historie